Padang Panjang

**Padang Panjang** (kekadang ditulis **Padangpanjang**, sereta disepil **Padang Pandjang** maya era Hindia Timur Belanda, Jawi: ), iya nya sebuah mengeri ke bepalan ba tanah tinggi ke sejuk di Sumatera Barat, ke pedalaman ari indu nengeri provinsi Padang. Digaga nengah Undang-undang No.12 taun 1956, iya nya enklaf ti bepalan ari sukut geografi dalam Kabupaten Tanah Datar. Nengeri tu bepalan ba tanah tinggi ba baruh gunung berapi Gunung Marapi enggau Gunung Singgalang. Pemesai iya 23.0 km2 enggau penyampau tubuh ba Pengawa Ngitung Penyampau Tubuh 2010 iya nya 47,008 iku lalu niki nyadi 56,311 maya Pengawa Ngitung Penyampau Tubuh 2020; anggar rasmi naka tengan taun 2023 iya nya 58,627 - ti mungkur 29,461 lelaki enggau 29,166 indu.

Rumah ngagai konservatorium seni pemerindang ti tebilang, Sekolah Tinggi Seni Indonesia (STSI tauka "Kolej Seni Indonesia"). Nengeri tu ngerembai niki bukit ari pasar enggau masjid tengah, ngagai padang main bol enggau terminal bas ba atas nyentuk ngagai STSI. Jalai besai nengah Padang Panjang nyambung Padang. menua pesisir enggau nengeri Bukittinggi.

Nengeri tu mega nyadi palan Palan Dokumentasyen enggau Penerang Budaya Minangkabau . (*Pusat Dokumentasi dan Informasi Kebudayaan Minangkabau - PDIKM*).

## Pelilih menua
Nengeri Padang Panjang city nyengkaum dua iti pelilih menua (*kecamatan*),dijadualka di baruh tu enggau kandang menua sida sereta penyampau tubuh ari Pengawa Ngitung Penyampau Mensia 2010 enggau Pengawa Ngitung Penyampau Mensia 2020, beserimbai enggau anggar resmi naka tengan taun 2023. Jadual nya mega nyengkaum endur palan pentadbiran pelilih menua enggau kod pos iya. 

## Kampung (''kelurahan'')
Pelilih Menua Padang Panjang Barat mungkur 8 buah genturung pendiau Silaing Bawah, Silaing Atas, Pasar Usang, Kampung Manggis, Tanah Hitam, Pasar Baru, Bukit Surungan enggau Balai-Balai. Pelilih Menua Padang Panjang Timur mungkur 8 buah genturung pendiau iya nya Koto Panjang, Koto Katik, Ngalau, Ekor Lubuk, Sigando, Ganting, Guguk Malintang enggau Tanah Pak Lambik.

## Kimpin nengeri nadai insap
Kenyau ari taun 2008, Padang Panjang semina sebuah mengeri di Indonesia ke nadai iklan insap. Ba endur mensia mayuh, perengka pengangkut mensia mayuh, enggau perengka guna nembiak, nginsap ditagang. Ba kandang endur bukai, pengawa nginsap semina ba bilik nginsap aja. Dalam taun 2014, sekeda pakar pulmonologi bisi ati deka mindah ngagai mengeri bukai, ketegal kurang pesakit.

## Orang tebilang
* Arifin Bey, diplomat, editor, pengajar, pengaranf
* Sri Owen, penulis enggau tukang manduk pemakai ti mai pemakai Indonesia ngagai dunya ti bejaku English .
* Tommy Rifka Putra, pemain bol
* Rahmah el Yunusiyah, aktivis pelajar indu enggau kaban parlimen Indonesia

## Galeri

STSI Padang Panjang.JPG|Sekula Tinggi Seni Indonesia (STSI) ba Padang Panjang
COLLECTIE TROPENMUSEUM Padang Pandjang op achtergrond de Merapi, Padangsche Bovenlanden TMnr 60038721.jpg|Pemandang jalai ba Padang Panjang jeman kolonial, enggau Gunung Marapi
COLLECTIE TROPENMUSEUM De verwoestingen achter het station te Padang Pandjang na de aardbeving van 1926 TMnr 10003984.jpg|Tanah Berenyang Padang Panjang taun 1926
COLLECTIE TROPENMUSEUM Moskee in de omgeving van Padangpandjang TMnr 10016661.jpg|Mesegit Minangkabau ba Padang Panjang taun 1912
COLLECTIE TROPENMUSEUM Twee Europese mannen en twee Europese vrouwen zitten in sarong in schommelstoelen voor het residentiehuis van Padang Pandjang TMnr 60019683.jpg|Orang Eropah duduk ba mua rumah peranak Padang Panjang dalam taun 1900
COLLECTIE TROPENMUSEUM Padang Pandjang tijdens de opening van de staatspoorweg Sumatra`s Westkust TMnr 60003559.jpg|Pemuka jalai kereta api di Padang Panjang dalam taun 1895


## Malin